જોકે એ બાબત અલગ છે કે હજુ ગત વર્ષે જ રાફેલનું નિર્માણ કરતી કંપની ડાઓલ્ટ એવીએશન સાથે કરાર થયા તે સમયે સંરક્ષણ મંત્રી નિર્મલા સીતારામને આ સોદાની તમામ માહિતી જાહેર કરવાની ખાતરી આપી હતી પણ હવે અચાનક જ સરકારે રાષ્ટ્રીય સુરક્ષાના નામે યુ-ટર્ન કર્યો છે તે આશ્ર્ચર્ય સર્જે તેવું છે પણ સમગ્ર વિવાદની સમીક્ષા કરતાં પૂર્વે રાફેલ-લડાયક વિમાન કેવી ક્ષમતા ધરાવે છે તેના પર નજર કરી લઈએ.